"Re itse se fa moithuti a kgona go : bontsha ditsela tse di farologaneng tsa go buisa le go lebelela gore a kgone go tlhaloganya le go lemoga bontle : botsa dipotso go dira diponelopele ; buisa ditlhangwa ka bonako go tlhaola dintlhakgolo ka go buisa ditlhogo , matseno , ditemana tsa ntlha , dipolelo tsa matseno tsa ditemana ; tlodisa matlho mo ditlhangweng go batla dintlha tsa tlaleletso ; buisa / leba go ya ka maitlhomo le thutiso ; sobokanya dikakanyokgolo le tsa tlaleletso ka go kwala dintlha , dipolelo le ditemana ; tsaya tshwetso ka bokao jwa mafoko a a sa tlwaelegang kgotsa ditshwantsho mo bokaong jo bo tlwaelegileng , ka go dirisa kitso ya thutapuo , bokgoni jwa go kgaoganya mafoko ka dinoko fa o buisa , dikaedi tsa maemo a a rileng , modumo , mmala , popego , kemo le tiriso ya ditemosi tsa kutlo ; buisa gape , lebelela gape , boeletsa go tlhotlheletsa go tlhaloganya . "